**JAVNA USTANOVA LUČKA UPRAVA OSIJEK** OIB:78159614650

31 000 Račun: HR1210010051863000160

Osijek Šifra djelatnosti: 5222

Šetalište kardinala Franje Šepera 6 Šifra županije: XIV

RNO broj: 0012220 Šifra grada/općine: 312

Matični broj: 01541838 Oznaka razdoblja: 2022-06

Broj RKP-a: 51319

Razdjel: 065

**BILJEŠKE UZ FINANCIJSKE IZVJEŠTAJE ZA RAZDOBLJE**

**01. SIJEČNJA – 30. LIPNJA 2022.**

**ZAKONSKI OKVIR**

* Zakon o proračunu (Narodne novine br. 144/21)
* Pravilnik o financijskom izvještavanju u proračunskom računovodstvu (Narodne novine br. 37/22)
* Pravilnik o proračunskom računovodstvu i računskom planu (Narodne novine br. 124/21)
* Pravilnik o proračunskim klasifikacijama (Narodne novine br. 26/10)
* Pravilnik o dopunama pravilnika o proračunskim klasifikacijama (Narodne novine br. 1/20)
* Zakon o ustanovama (Narodne novine br. 76/93, 29/97, 47/99, 35/08, 127/19)
* Zakon o izmjenama i dopunama Zakona o ustanovama (Narodne novine br. 127/19)
* Pravilnik o unutarnjim kontrolama (Narodne novine 58/16)
* Okružnice i upute Ministarstva financija

**UVODNI DIO**

Temeljem čl. 3. Pravilnika o financijskom izvještavanju u proračunskom računovodstvu (Narodne novine br. 37/22) Lučka uprava Osijek kao proračunski korisnik Državnog proračuna u obvezi je za razdoblje od 1. siječnja do 30. lipnja kalendarske godine izraditi i predati financijske izvještaje koji se sastoje od Izvještaja o prihodima i rashodima, primicima i izdacima, Izvještaja o obvezama i Bilješki.

Lučka uprava Osijek, javna ustanova za upravljanje i razvoj luka i pristaništa na rijeci Dravi, osnovana je 2001. godine Zakonom o lukama unutarnjih voda, a na temelju Europskog ugovora o glavnim plovnim putovima od međunarodnog značaja.

Lučka uprava Osijek obavlja poslove organizacije i nadzora pristajanja i manevriranja plovila u luci, kontrole lučkog prometa, ulazaka i izlazaka prijevoznih sredstava i tereta, održavanja zajedničkih lučkih građevina na lučkom području, održavanja reda u luci, visokog stupnja sigurnosti i zaštite okoliša u luci, izgradnje i modernizacije lučkih građevina u ime Republike Hrvatske, upravljanja nekretninama na lučkom području na kojima lučka uprava ima pravo građenja, upravljanja slobodnom zonom na lučkom području koja je osnovana odlukom Vlade Republike Hrvatske sukladno propisima koji uređuju slobodne zone, obavljanja stručnih poslova u svezi s davanjem Odobrenja, nadzora nad radom lučkih operatera i korisnika luke koji obavljaju lučke djelatnosti, u skladu s preuzetim obvezama, marketinga i promocije luke na transportnom tržištu, osiguravanja pružanja usluga od općeg interesa ili za koje ne postoji gospodarski interes drugih gospodarskih subjekata, izrade prijedloga planskih dokumenata za razvitak lučkog sustava na unutarnjim vodama, tehničke pomoći tijelima lokalne i područne (regionalne) samouprave na području razvoja luka i pristaništa, druge poslovi određeni zakonom.

Lučku upravu Osijek zastupa ravnateljica dr.sc. Iva Horvat, dipl.iur. Bilješke o financijskim izvještajima sastavila je Danijela Grbić Mihaljević, dipl.oec, koja rukovodi službom računovodstva.

**BILJEŠKE UZ *IZVJEŠTAJ O PRIHODIMA I RASHODIMA, PRIMICIMA I IZDACIMA***

**Bilješka br. 1.**

Prihodi poslovanja za razdoblje 01. siječnja 2022. do 30. lipnja 2022. iznose 1.937.883,20.kuna, a rashodi 1.422.509,91 kuna dok su prihodi za isto razdoblje prošle godine iznosili 2.367.727 kuna, a rashodi 2.107.718 kuna.

**Bilješka br. 2.**

Šifra 63

Pomoći iz inozemstva i od subjekata unutar općeg proračuna

Lučka uprava Osijek ostvaruje prihode po 2 projekta financirana iz EU fondova, OP Konkurentnost i kohezija, prioritetna os 7. Povezanost i mobilnost - Izgradnja terminala za pretovar rasutih tereta u luci Osijek te INTERREG Va Mađarska-Hrvatska - projekt VICINaD Virtualno povezivanje industrijskih središta na rijeci Dravi između Mađarske i Hrvatske. U izvještajnom razdoblju ostvaren je prihod u iznosu 63.883,02 kuna dok je u 2021. godini iznosio 466.931 kuna.

**Bilješka br. 3.**

Šifra 64

Prihodi od imovine

Prihodi od imovine iznose 164.195,20 kuna i ostvareni su temeljem naknade za koncesije sa koncesionarom Luka Tranzit Osijek. U istom razdoblju 2021. godine iznosili su 127.106 kuna.

**Bilješka br. 4.**

Šifra 65

Prihodi od upravnih i administrativnih pristojbi, pristojbi po posebnim propisima i naknada

Prihodi od upravnih i administrativnih pristojbi, pristojbi po posebnim propisima i naknada u iznosu 483.987,07 kuna čine prihodi koji su ostvareni temeljem naplate pristojbi za korištenje obale, a čine ih pristojbe za pretovar terete u luci Osijek, za vezove na sportskim pristaništima te pristojbe od pristajanja putnika na turističkim brodovima. U istom razdoblju 2021. godine iznosili su 272.701 kuna. Prihodi su veći u odnosu na 2021. godinu zbog poboljšane naplate potraživanja.

**Bilješka br. 5.**

Šifra 66

Prihodi od prodaje proizvoda i robe te pruženih usluga, ~~i~~ prihodi od donacija te povrati po protestiranim jamstvima

Prihodi se odnose na prihode od zakupa i iznajmljivanja imovine i iznose 14.556,30 kuna, a najvećim dijelom se odnose na prihode od korištenja željezničkog kolosijeka. U 2021. godini iznosili su 30.756 kuna, a razlika je nastala jer u 2022. godini nije sklopljen ugovor o korištenju željezničkog kolosijeka.

**Bilješka br. 6.**

Šifra 67

Prihodi iz nadležnog proračuna i od HZZO-a na temelju ugovornih obveza

Ovi prihodi iznose 1.211.261,61 kuna i odnose se na prihode iz proračuna za financiranje rashoda poslovanja Lučke uprave Osijek u iznosu 1.055.627,13 kuna, te na prihode za financiranje rashoda za nabavu nefinancijske imovine u iznosu 155.634,48 čime se financiraju kapitalne investicije. Za isto razdoblje 2021. godine iznose 1.470.233 kuna od čega su prihodi iz proračuna za financiranje rashoda poslovanja iznosili 1.352.108 kuna, a prihodi za financiranje rashoda za nabavu nefinancijske imovine 118.152 kuna.

**Bilješka br. 7.**

Šifra 31

Rashodi za zaposlene

Lučka uprava Osijek ima 8 zaposlenih. Rashodi za zaposlene čine rashodi za plaću za redovan rad u iznosu od 560.032,85 kuna, ostali rashodi za zaposlene u iznosu 49.299,64 kuna (regres i topli obrok) te doprinosi za obvezno zdravstveno osiguranje u iznosu od 92.405,47. u isto razdoblju prošle godine ovi rashodi ukupno su iznosili 708.890 kuna.

**Bilješka br. 8.**

Šifra 32

Materijalni rashodi

Materijalni rashodi iznose 718.846,95 kuna čine ih rashodi za naknade troškova zaposlenima (rashodi za službena putovanja, naknada za prijevoz, stručno usavršavanje djelatnika), rashodi za materijal i energiju, rashodi za usluge (ovi rashodi najvećim dijelom odnose se usluge tekućeg i investicijskog održavanja čime se pokrivaju rashodi za održavanje lučkog područja te na rashode za intelektualne i osobne usluge što čine usluge konzultanta u savjetovanju i provedbi EU projekta Izgradnja terminala za pretovar rasutih terete u luci Osijek) te ostali nespomenuti rashodi poslovanja.

U istom izvještajnom razdoblju za 2021. godinu ovi rashodi iznosili su 1.398.207 kuna. U usporedbi sa 2021. godinom, rashodi u 2022. manji su jer još nisu započeli radovi vezani za održavanje lučkog područja.

**Bilješka br. 9.**

Šifra 34

Financijski rashodi

Financijski rashodi iznose 1.925 kuna i odnose se na ostale nespomenute financijske rashode. U 2021. godini iznosili su 1.621 kunu.

**Bilješka br. 10.**

Šifra Z005

Ukupni rashodi poslovanja

Ukupni rashodi poslovanja iznose 1.422.509,91 kunu dok su u 2021. godini iznosili 2.108.718 kuna.

**Bilješka br. 11.**

Šifra X001

Višak prihoda poslovanja

Za izvještajno razdoblje, Lučka uprava Osijek bilježi višak prihoda poslovanja u iznosu 515.373,29 kuna dok su u istom razdoblju prošle godine iznosili 259.008 kuna. Povećanje je zabilježeno zbog poboljšanja naplate potraživanja.

**Bilješka br. 12.**

Šifra 42

Rashodi za nabavu proizvedene dugotrajne imovine

Ovi rashodi iznose 1.497.068,75 kuna, a najvećim dijelom odnose se na rashode za izgradnju sportskog pristaništa Nemetin.

**Bilješka br. 13.**

Šifra Y002

Manjak prihoda od nefinancijske imovine

Manjak prihoda od nefinancijske imovine iznosi 1.640.888,75 kuna.

**Bilješka br. 14.**

Šifra X067

UKUPNI PRIHODI

Ukupni prihodi Lučke uprave Osijek iznose 1.937.883,20 kuna, dok su za isto razdoblje prošle godine iznosili 2.367.727 kuna.

**Bilješka br. 15.**

Šifra Y034

UKUPNI RASHODI

Ukupni rashodi Lučke uprave Osijek iznose 3.063.398,66 kuna dok su za isto razdoblje prošle godine iznosili 2.367.727 kuna.

**Bilješka br. 16.**

Šifra Y004

UKUPAN MANJAK PRIHODA

Ukupan manjak prihoda iznosi 1.125.515,46 kuna

**BILJEŠKE UZ *IZVJEŠTAJ O OBVEZAMA***

**Bilješka br. 1.**

Na dan 30. lipnja 2022. godine Lučka uprava Osijek ima 750.437,95 kuna nepodmirenih obveza, od čega je 28.697,50 dospjelo.

**Bilješka br. 2.**

Šifra V001

Stanje obveza 1. siječnja (=stanju obveza iz Izvještaja o obvezama na 31. prosinca prethodne godine)

Na dan 01. siječnja 2022. godine stanje obveza iznosi 300.272,69 kuna.

**Bilješka br. 3.**

Šifra V002

Povećanje obveza u izvještajnom razdoblju

U izvještajnom razdoblju bilježi se povećanje obveza u iznosu od 1.859.970,50 kuna.

**Bilješka br. 4.**

Šifra N23

Obveze za rashode poslovanja

Povećanje obveze za rashode poslovanja čine obveze za zaposlene, obveze za materijalne rashode, obveze za financijske rashode te ostale tekuće obveze i iznose 1.709.081,75 kuna.

**Bilješka br. 5.**

Šifra N24

Obveze za nabavu nefinancijske imovine

Povećanje obveze za nabavu nefinancijske imovine iznosi 150.888,75 kuna.

**Bilješka br. 6.**

Šifra V004

Podmirene obveze u izvještajnom razdoblju

Podmirene obveze u izvještajnom razdoblju iznose 1.409.805,24 kuna.

**Bilješka br. 7.**

Šifra P23

Obveze za rashode poslovanja

Podmirene obveze za rashode poslovanja čine obveze za zaposlene, obveze za materijalne rashode, obveze za financijske rashode te ostale tekuće obveze i iznose 1.247.172,01 kuna.

**Bilješka br. 8.**

Šifra P24

Obveze za nabavu nefinancijske imovine

Podmirene obveze za nabavu nefinancijske imovine iznosi 162.633,23 kuna.

**Bilješka br. 9.**

Šifra V006

Stanje obveza na kraju izvještajnog razdoblja

Stanje obveza na kraju izvještajnog razdoblja iznosi 750.437,95 kuna.

**Bilješka br. 10.**

Šifra V007

Stanje dospjelih obveza na kraju izvještajnog razdoblja

Stanje dospjelih obveza na kraju izvještajnog razdoblja iznosi 28.697,50 kuna i odnosi se na obveze prema dobavljačima za EU projekt. Obveze se podmiruju nakon odobrenog Zahtjeva za nadoknadu sredstava od strane SAFU.

**Bilješka br. 11.**

Šifra V009

Stanje nedospjelih obveza na kraju izvještajnog razdoblja

Na kraju izvještajnog razdoblja stanje nedospjelih obveza iznosi 721.740,45 kuna i odnosi se na obveze za rashode poslovanja i na obveze za jamčevine.

Mjesto i datum: Osijek, 08. srpnja 2022.

Osoba za kontaktiranje: Danijela Grbić Mihaljević, dipl.oec.

Telefon: 031/250-342

 ZAKONSKI PREDSTAVNIK:

 dr.sc. Iva Horvat, dipl.iur

M.P.